Norge vil ha FN-styrke til Mali
- Jeg tror at de store, vestlige intervensjonenes tid er forbi etter Irak og Afghanistan, sa utenriksministeren. Han sier at et langvarig og profilert vestlig militært nærvær tvert om vil kunne virke mot sin hensikt: - Man risikerer rett og slett å forsterke de fiendebildene som al-Qaida prøver å bygge opp, sa han. Eide viste til at Frankrike har foreslått å gjøre den internasjonale afrikanske styrken AFISMA om til en fredsbevarende FN-operasjon så snart forholdene tillater det. Forslaget diskuteres nå i FNs sikkerhetsråd. Det var nettopp Frankrike som intervenerte Mali i januar i år. - Norge støtter et slikt forslag. En slik FN-styrke vil fortsatt i hovedsak beså av afrikanske elementer, samtidig som det åpner for ikke-afrikanske bidrag. Om en slik FN-styrke blir aktuell, vil regjeringen ta stillingen til en eventuell norsk deltakelse, sa utenriksministeren.
Eide mener at løsningen i Mali ligger i en internasjonal FN-styrke. Styrken vil i hovedsak bestå av afrikanske land.